[{"text_idx": "#000008", "text": "Mae\u2019r pandemig wedi cyflymu\u2019r symudiad tuag at wasanaethau digidol a oedd eisoes wedi hen ddechrau. Dros y flwyddyn ddiwethaf, mae cyfarfodydd a\u0302 gweithwyr iechyd proffesiynol, tiwtoriaid, cynghorwyr, clybiau cymdeithasol a llawer mwy wedi\u2019u cynnal ar-lein. Wedi i\u2019r pandemig ddod i ben, o\u2019r diwedd, mae\u2019n sicr y bydd gwasanaethau wyneb yn wyneb ar gael unwaith eto \u2013 bydd hyn yn hollol hanfodol i rai pobl \u2013 ond bydd gwasanaethau digidol yn parhau\u2019n gyffredin dros ben."}, {"text_idx": "#000011", "text": "Mae\u2019r ffaith fod y strategaeth yn \u2018canolbwyntio ar bobl\u2019 yn golygu ei bod yn hanfodol fod y sector gwirfoddol yn ganolog i\u2019r ddogfen derfynol. Mae pobl, cyfiawnder cymdeithasol a gwella pob agwedd ar lesiant wrth wraidd y sector, felly mae\u2019r diffyg so\u0302n amdano yn fwlch sy\u2019n achosi pryder. Mae\u2019r sector yn cyffwrdd a\u0302\u2019n bywydau ni i gyd \u2013 o feithrinfeydd i hosbisau, grwpiau celfyddydol a chlybiau chwaraeon a mudiadau cymdeithasol sydd wedi llunio\u2019n hawliau, ein diwylliannau a\u2019n hamgylchedd."}, {"text_idx": "#000012", "text": "Mae hyblygrwydd ac arloesedd yn nodweddion amlwg yn ein sector. Mae\u2019n fan lle gall pobl ddod ynghyd yn wirfoddol er mwyn gwneud gwahaniaeth i\u2019r materion sy\u2019n bwysig iddyn nhw. Yn aml, caiff y bobl hynny eu gyrru gan yr awydd i ganfod datrysiadau i faterion sy\u2019n achosi pryder iddynt, gan greu ceffylau blaen ar gyfer yr hyn ddaw, yn ddiweddarach, yn wasanaethau cyhoeddus craidd."}, {"text_idx": "#000015", "text": "Er mwyn sicrhau bod ein sector wrth wraidd y chwyldro digidol, bydd angen buddsoddi er mwyn darparu arweinyddiaeth, i ymgysylltu a\u0302 phobl ac i gefnogi datrysiadau ymarferol. Mae digonedd o fudiadau gwirfoddol sy\u2019n awyddus i weithio gyda\u2019r llywodraeth a chyda\u2019i gilydd er mwyn gwireddu hyn."}, {"text_idx": "#000017", "text": "Amlinellodd y Papur Gwyn diweddar ar gryfhau partneriaeth gymdeithasol weledigaeth o economi yng Nghymru \u2018lle gall pawb ffynnu a lle nad oes neb yn cael eu gadael ar o\u0302l.\u201d Mewn byd lle mae gwasanaethau digidol yn ffurfio rhan fawr o fywyd cymdeithasol ac economaidd, mae\u2019n hanfodol nad oes unrhyw un yn cael ei adael ar o\u0302l yn ddigidol."}, {"text_idx": "#000018", "text": "Rhaid i\u2019r sector gwirfoddol fod yn rhan annatod o\u2019r strategaeth ddigidol newydd."}, {"text_idx": "#000022", "text": "Ymunwch a\u0302 ni ar y cyfryngau cymdeithasol"}]